Súkromné gymnázium DSA Bardejov

Súkromné gymnázium DSA v Bardejove je súčasťou siete škôl zriaďovanej slovenskou vzdelávacou spoločnosťou Deutsch-Slowakische Akademien od roku 2019, kedy došlo k zmene zriaďovateľa z predchádzajúceho zriaďovateľa na spoločnosť DSA.https://presov.korzar.sme.sk/c/22182427/gymnaziu-v-bardejove-hrozil-zanik-bude-mat-noveho-zriadovatela.html Spoločnosť Deutsch-Slowakische Akademien patrí do portfólia nemeckej firmy Europäisches Bildungswerk für Beruf und Gesellschaft (EBG), ktorá v Nemecku prevádzkuje 36 škôl a vzdelávacích centier.

V tohtoročnom rebríčku INEKO (údaje za šk. rok 2021/2022) sa Súkromné gymnázium DSA v Bardejove nachádza na 159. mieste zo 164 hodnotených gymnázií na Slovensku. Z 10 možných bodov má škola 3,5 boda, pričom do úvahy sa berú parametre ako maturita, prijímanie žiakov na VŠ, nezamestnanosť absolventov, inšpekcia či mimoriadne výsledky školy. 

V šk. roku 2021/2022 Súkromné gymnázium DSA v Bardejove dosiahlo v Maturite z anglického jazyka v priemere 37,5 %, čo je o 27 % menej ako celonárodný priemer, čím sa zaslúžilo o poslednú priečku zo všetkých gymnázií na Slovensku. Z Maturity zo slovenského jazyka získalo v priemere 69,5 boda. 

 Výučba 
Výučba na Súkromnom gymnáziu DSA v Bardejove prebieha v jednom študijnom odbore 7902 J gymnázium. Je jedinou školou v zriaďovateľskej pôsobnosti DSA, kde sa za výučbu platí mesačné školné.

Silnou stránkou odboru je orientácia na jazykovú výučbu, predovšetkým na anglický a nemecký jazyk. Študenti majú prostredníctvom siete partnerstiev zriaďovateľa DSA množstvo príležitostí na absolvovanie pobytov, resp. študentských výmenných pobytov v zahraničí. Popri veľkom rozsahu výučby angličtiny majú študenti možnosť výučby nemčiny, do ktorej sa zapoja aj učitelia z partnerských nemeckých škôl DSA. DSA využíva pri výučbe nemeckého jazyka formu videokonferencií, to znamená, že triedy na gymnáziu v Bardejove a na partnerskej škole v Nemecku budú počas hodiny nemčiny naživo prepojené. Ide o najmodernejšie metódy výučby jazykov tzv. e-learning a distance learning.http://ahojbardejov.sk/clanky/clanok/4061/zmena-zriadovatela-na-sukromnom-gymnaziu-v-bardejove/https://www.skolske.sk/clanok/48676/sukromne-gymnazium-v-bardejove-zmenilo-zriadovatela

Cieľom je kvalitná príprava absolventov gymnázia pre štúdium na vysokých školách. Škola je zapojená do programu DOFE, čo je Medzinárodná cena vojvodu z Edinburghu. Ide o sebarozvojový komplexný program pre mladých ľudí, ktorý existuje od roku 1956 a doteraz sa realizuje v 140 krajinách sveta.http://www.ahojbardejov.sk/galerie/24/galeria/2059/sukromne-gymnazium-navstivil-velvyslanec

Škola udržiava veľmi úzke kontakty so Základnou školou na Nám. arm. gen. L. Svobodu, v ktorej budove aj sídli. Na gymnáziu učia učitelia zo základnej školy a naopak.

 Ocenenia 

 „Mladý Európan 2019“ - víťaz celoštátneho kolahttps://europskenoviny.sk/2019/06/13/pozname-tohtorocnych-vitazov-vedomostnej-sutaze-mlady-europan-a-mlady-digitalny-europan/https://www.partnerskadohoda.gov.sk/finale-vedomostnej-sutaze-mlady-europan-2019/
 „Medzinárodná cena vojvodu z Edinburghu“ - bronzová úroveňhttps://www.dofe.sk/sk/ocenenie/

 Referencie 

Kategória:Súkromné stredné školy na Slovensku
Kategória:Školy v Bardejove